Rikunarita-ORG/Wikinium huggingface dataset:
# গ্লিনিস জন্স
সংক্ষিপ্ত ইউআরএল

| গ্লিনিস জন্স |
| --- |
| Glynis Johns |
| ১৯৫০-এর দশকে প্রচারণা চিত্র |
| জন্ম |  (1923-10-05) ৫ অক্টোবর ১৯২৩ প্রিটোরিয়া, দক্ষিণ আফ্রিকা |
| জাতীয়তা | ব্রিটিশ |
| পেশা | অভিনেত্রী, নৃত্যশিল্পী, পিয়ানোবাদক, গায়িকা |
| কর্মজীবন | ১৯৩৫-১৯৯৯ |
| দাম্পত্য সঙ্গী | অ্যান্থনি ফরউড  (বি. ১৯৪২; বিচ্ছেদ. ১৯৪৮) ডেভিড ফস্টার  (বি. ১৯৫২) সেসিল হেন্ডারসন  (বি. ১৯৬০; বিচ্ছেদ. ১৯৬২) এলিয়ট আর্নল্ড  (বি. ১৯৬৪) |
| সন্তান | গ্যারেথ ফরউড |
| পিতা-মাতা | * মারভিন জন্স (পিতা)
* মড স্টিল (মাতা)
 |

**গ্লিনিস জন্স** (ইংরেজি: Glynis Johns; জন্ম: ৫ অক্টোবর ১৯২৩) হলেন একজন সাবেক ব্রিটিশ অভিনেত্রী, নৃত্যশিল্পী, পিয়ানোবাদক ও গায়িকা। তিনি তার ভারী কণ্ঠ ও স্বভাবগত ব্যক্তিত্বের জন্য পরিচিত। অভিনয়ের স্বীকৃতি হিসেবে তিনি একটি টনি পুরস্কার অর্জন করেন এবং একটি করে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন।

জন্স তার পিতামাতা এক সফরে থাকাকালীন দক্ষিণ আফ্রিকার প্রিটোরিয়ায় জন্মগ্রহণ করেন। তিনি ব্রডওয়ে মঞ্চে *আ লিটল নাইট মিউজিক* নাটকে ডিজাইরি আর্মফেল্ট ও ওয়াল্ট ডিজনির সঙ্গীতধর্মী চলচ্চিত্র *ম্যারি পপিন্স*-এ উইনিফ্রেড ব্যাংকস চরিত্রে অভিনয়ের জন্য সর্বাধিক পরিচিতি অর্জন করেন। প্রথম কাজের জন্য তিনি শ্রেষ্ঠ অভিনেত্রী বিভাগে টনি পুরস্কার অর্জন করেন। পরবর্তীকালে তিনি *দ্য সানডাউনার্স* (১৯৬০) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন এবং *দ্য চ্যাপম্যান রিপোর্ট* (১৯৬২) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।

## প্রারম্ভিক জীবন

জন্স ১৯২৩ সালের ৫ই অক্টোবর দক্ষিণ আফ্রিকার প্রিটোরিয়ায় জন্মগ্রহণ করেন। তার মাতা অ্যালিস মড স্টিল (জন্ম: অয়ারহ্যাম, ১৯০১-১৯৭০) ছিলেন একজন পিয়ানোবাদক এবং পিতা মারভিন জন্স (১৮৯৯-১৯৯২) ছিলেন মঞ্চ ও চলচ্চিত্র অভিনেতা। তার জন্মের সময় তার পিতামাতা প্রিটোরিয়ায় এক সফরে গিয়েছিলেন। তার পূর্বপুরুষগণ পশ্চিম ওয়েলসের বাসিন্দা ছিলেন।

## কর্মজীবন

তিনি *অ্যানাদার টাইম, অ্যানাদার প্লেস* (১৯৫৮) চলচ্চিত্রে কাজ করতে ব্রিটেন ফিরে আসেন এবং *শেক হ্যান্ডস উইথ দ্য ডেভিল* (১৯৫৯)-এ অভিনয় করেন। পরের বছর তিনি *দ্য স্পাইডার্স ওয়েব* ও *দ্য সানডাউনার্স* চলচ্চিত্রে অভিনয় করেন। শেষোক্ত চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি *দ্য চ্যাপম্যান রিপোর্ট* (১৯৬২) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।

জন্স ওয়াল্ট ডিজনি প্রযোজিত রবার্ট স্টিভেনসনের সঙ্গীতধর্মী চলচ্চিত্র *ম্যারি পপিন্স* (১৯৬৪)-এ উইনিফ্রেড ব্যাংকস চরিত্রে অভিনয় করে খ্যাতি অর্জন করেন। পরের বছর তিনি *ডিয়ার ব্রিজিট* (১৯৬৫) চলচ্চিত্র জেমস স্টুয়ার্টের চরিত্রের স্ত্রীর ভূমিকায় অভিনয় করেন। ১৯৬৬ সালে তাকে গ্যারিক থিয়েটারে *দ্য কিংস মেয়ার* মঞ্চনাটকে দেখা যায়।

তিনি ব্রডওয়ে মঞ্চে *আ লিটল নাইট মিউজিক* নাটকে ডিজাইরি আর্মফেল্ট চরিত্রে কাজের জন্য তিনি শ্রেষ্ঠ মুখ্য অভিনেত্রী বিভাগে টনি পুরস্কার অর্জন করেন।

## তথ্যসূত্র

## বহিঃসংযোগ

* ইন্টারনেট ব্রডওয়ে ডেটাবেজে গ্লিনিস জন্স (ইংরেজি)
* ইন্টারনেট মুভি ডেটাবেজে গ্লিনিস জন্স  (ইংরেজি)
* রটেন টম্যাটোসে গ্লিনিস জন্স (ইংরেজি)
# পাবলিক ডোমেইন
সংক্ষিপ্ত ইউআরএল

**পাবলিক ডোমেইন** বা **সার্বজনীন অধিজগৎ** বলতে সে সমস্ত কাজকে বুঝায় যার একচেটিয়া মেধাস্বত্ত্ব অধিকারের মেয়াদ শেষ বা বাজেয়াপ্ত অথবা অপ্রযোজ্য হয়েছে। উদাহরণস্বরূপ, শেক্সপিয়ার ও বিটোভেনের কাজ, এবং চলচ্চিত্র ইতিহাসের শুরুর দিকের অধিকাংশ নির্বাক চলচ্চিত্র, সমস্ত বর্তমানে পাবলিক ডোমেইনের অধীনে, এবং স্বত্বাধিকার আইন কার্যকরের পূর্বে সৃষ্ট সকল কাজসমূহ এর আওতায় পড়ে।

## আরো দেখুন

ক্রিয়েটিভ কমন্স' পাবলিক ডোমেইন চিহ্ন

* ক্রিয়েটিভ কমন্স
* উপযুক্ত চুক্তি
* মুক্ত সফটওয়্যার
* প্যানোরমা স্বাধীনতা
* মার্কিন যুক্তরাষ্ট্রে পাবলিক ডোমেইন চলচ্চিত্রের তালিকা
* পাবলিক ডোমেইন দিবস
* পাবলিক ডোমেইন চলচ্চিত্র
* পাবলিক ডোমেইন সঙ্গীত
* পাবলিক ডোমেইন চিত্র সংস্থান
* যুক্তরাষ্ট্রে পাবলিক ডোমেইন
* পাবলিক ডোমেইন সফটওয়্যার

## তথ্যসূত্র

## বহিঃসংযোগ

* Public Domain RevieviewvieviewwvieviewvieviewwraphPublic Domain Revieviewviww
* Center for the Study of the Public Domain, Duke University
# সম্রাট মেইজি

| মেইজি |
| --- |
| *জাপানের সম্রাট*  |
|  |
| রাজত্ব | ৩ ফেব্রুয়ারি ১৮৬৭–৩০ জুলাই ১৯১২ (৪৫ বছর, ১৭৮ দিন) |
| পূর্বসূরি | কোমেই |
| উত্তরসূরি | তাইশো |
| শৌগুন | তোকুগাওয়া ইয়োশিনোবু (১৮৬৬-১৮৬৮) |
| দাইজৌ-দাইজিন | সানজৌ সানেতোমি (১৮৭১-১৮৮৫) |
| প্রধানমন্ত্রী | *তালিকা দেখুন** ইতৌ হিরোবুমি কুরোদা কিয়োতাকা সানজৌ সানেতোমি ইয়ামাগাতা আরিতোমো মাৎসুকাতা মাসায়োশি ইতৌ হিরোবুমি কুরোদা কিয়োতাকা মাৎসুকাতা মাসায়োশি ইতৌ হিরোবুমি ঔকুমা শিগেনোবু ইয়ামাগাতা আরিতোমো ইতৌ হিরোবুমি সাইনোজি কিনমোচি কাৎসুরা তারৌ সাইনোজি কিনমোচি
 |
| জন্ম | (১৮৫২-১১-০৩)৩ নভেম্বর ১৮৫২ কিয়োতো |
| মৃত্যু | ৩০ জুলাই ১৯১২(1912-07-30) (বয়স ৫৯) টোকিও |
| সমাধি | *মোজু নো মিমিহারা নো নাকা নো মিসাসাগি* (ওসাকা) |
| দাম্পত্য সঙ্গী | মাসাকো ইচিজৌ (বি. ১৮৬৯) |
| বংশধর | * ইয়োশিহিতো
* রাজকুমারী তাকেদা
* রাজকুমার কিতাশিরাওয়াকা
* রাজকুমারী আসাকা
* রাজকুমার হিগাশিকুনি
* (আরও)
 |
| পিতা | সম্রাট কোমেই |
| মাতা | নাকায়ামা ইয়োশিকো |
| ধর্ম | শিন্তৌ |
| স্বাক্ষর |  |

**সম্রাট মেইজি** (明治天皇, *মেইজি-তেন্নো*, ৩ নভেম্বর ১৮৫২-৩০ জুলাই ১৯১২) ছিলেন জাপানের সম্রাটের উত্তরাধিকারের প্রথাগত ধারা অনুযায়ী জাপানের ১২২ তম সম্রাট। তাঁর শাসনকাল ১৮৬৮ থেকে ১৯১২ সালে তাঁর মৃত্যু পর্যন্ত স্থায়ী ছিল, এই সময়টুকুকে *মেইজি যুগ* বলা হয়। তাঁর শাসনের অধীনেই শোগুনতন্ত্র ভেঙে জাপান সাম্রাজ্য প্রতিষ্ঠিত হয় এবং জাপানের আধুনিকায়ন শুরু হয়। তিনি মেইজি পুনর্গঠন, মেইজি সংবিধান, পঞ্চনিবন্ধ শপথসহ নানা পদক্ষেপ গ্রহণ করেন, যা জাপানের শিল্পায়ন, অর্থনৈতিক উন্নতি, শিক্ষাগত উন্নতি, সামরিক ও রাজনৈতিক উন্নতিতে ব্যাপক অবদান রাখে। এজন্য তাকে **মহান মেইজি** বা **ভালো মেইজি** নামেও ডাকা হয়।

## টীকা

## তথ্যসূত্র
# সক্রিয়তাবাদ

১৮ মার্চ ১৮৭১ তারিখে কমিউন দ্যু পারিতে গড়ে তোলা ব্যারিকেড
Civil rights activists at the March on Washington for Jobs and Freedom, 1963
A Women's Liberation march in Washington, D.C., 1970
**সক্রিয়তাবাদ** বা **আন্দোলন কর্ম** (ইংরেজি: activism) বলতে সমাজের উন্নতির উদ্দেশ্য্যে কোনও সামাজিক, রাজনৈতিক, অর্থনৈতিক বা পরিবেশগত সংস্কার সমর্থন, বাধাদান বা দিক নির্দেশনার প্রচেষ্টায় বা আন্দোলনে সক্রিয় অংশগ্রহণ করা বোঝায়। যারা এই প্রচেষ্টায় বা আন্দোলনে অংশ নেন, তাঁদেরকে **সক্রিয়তাবাদী** বা **আন্দোলনকর্মী** (ইংরেজি: activist) বলে। পত্রিকাতে বা রাজনীতিবিদদের উদ্দেশ্যে চিঠি লেখা থেকে শুরু করে বিশাল রাজনৈতিক সমাবেশ পর্যন্ত বিভিন্ন ধরনের সক্রিয়তাবাদ হতে পারে। অর্থনৈতিক সক্রিয়তাবাদের উদাহরণ হিসেবে বয়কট অথবা স্বদেশী আন্দোলনকে বিবেচনা করা যেতে পারে। তাছাডা ধর্মঘট, হরতাল, অনশন ইত্যাদিও সক্রিয়তাবাদ বিভিন্ন উদাহরণ।

সক্রিয়তাবাদকে বিভিন্ন শিল্পরূপ হিসেবেও বিবেচনা করা যেতে পারে। এমনকি দৈনন্দিন কর্মকাণ্ডও সক্রিয়তাবাদ হিসেবে বিবেচিত হতে পারে। যেমন বিশেষ কোন প্রতিষ্ঠানের পণ্য ক্রয় করা থেকে নিজেকে বিরত রাখা। কারণ তারা তাদের শ্রমিকদের ন্যায্য দাবী মেনে নিচ্ছে না। এভাবে প্রত্যেকেই তার স্ব-স্ব অবস্থানে থেকে সক্রিয়তাবাদে অংশ নিতে পারে।
বর্তমানে সামাজিক যোগাযোগ মাধ্যমগুলো কীভাবে নাগরিক বিষয়সমূহে সম্পৃক্ত হচ্ছে তা নিয়েও গবেষণা শুরু হয়ে গিয়েছে।

## ধরন

আন্দোলনকর্মীরা সার্বজনীন আধিকারিকের ভূমিকাতে সক্রিয় হতে পারে। একে বৈচারিক সক্রিয়তাবাদ বলা যায়। লেখক জে আর শ্লেজিঙার সর্বপ্রথম ১৯৪৬ সালে ফরচুন ম্যগাজিনে তার নিবন্ধ "The Supreme Court: 1947" এর মাধ্যমে আমাদেরকে "বৈচারিক সক্রিয়তাবাদের" সাথে পরিচয় করিয়ে দেন।

### পরিবেশবাদী সক্রিয়তাবাদ

### ইন্টারনেটভিত্তিক সক্রিয়তাবাদ

## আরো দেখুন

* প্রাণী অধিকার
* আইন অমান্য
* ১৯৬০-এর দশকের প্রতিসংস্কৃতি

## তথ্যসূত্র